|  |  |
| --- | --- |
| MottakerLauvvang VAR ConsultVestaførvegen 1403576 HOL  |  |
|  |  |

|  |  |  |  |
| --- | --- | --- | --- |
| Deres ref. | Vår ref. | Dato | Delegert sak |
|   | 20/02672-4 | 06.07.2020 |  Utvalg for plan og utvikling |

### **56/21/0/0 Avløpsanlegg, Lienvegen 288, Geilo - Dispensasjon**

Byggeplass: Lienvegen 288

|  |  |  |  |
| --- | --- | --- | --- |
| **Tiltakshaver:** | Malene Gunnæs Aasen | **Adresse:** | Lienvegen 288/3580 GEILO |
| **Søker:** | Lauvvang VAR Consult | **Adresse:** | Vestaførvegen 140/3576 HOL |
| **Tiltakstype / Tiltaksart:** | Infiltrasjonsanlegg / Nytt Anlegg |

**Vedtak**

Med hjemmel i plan- og bygningsloven § 19-2 innvilges det dispensasjon i fra LNF-formål for å etablere et nytt infiltrasjonsanlegg for bolig på gnr. 56 bnr. 21.

LNF-formålet anses ikke som vesentlig tilsidesatt og tiltaket medfører ikke noen ulemper. Derimot er det en stor fordel at avløpsanlegget for eiendommen blir oppgradert og tilfredsstiller dagens krav.

Det forutsettes at anlegget ikke kommer i konflikt med avløpsanlegget for gnr. 56 bnr. 34. Det stilles også vilkår om at anlegget kan utvides for utslipp fra gnr. 56 bnr. 34 når anlegg for denne eiendommen må oppgraderes.

**Saksopplysninger**

I forbindelse med et tilbygg, må bolighuset på gnr. 56 bnr. 21 oppgradere sitt avløpsanlegg. Det skal derfor bygges et nytt infiltrasjonsanlegg. Infiltrasjonsdelen av anlegget vil ligge på naboeiendom gnr. 56 bnr. 34. Område er avsatt til LNF-formål og det søkes om dispensasjon fra LNF-formålet.

Søkers argumenter i dispensasjonssøknad datert 29.09.20:

* Det er positivt at det ryddes opp i ikke tilfredsstillende avløpsforhold, i forbindelse med at boligen skal renoveres/påbygges.
* Deler av avløpsanlegget (infiltrasjonsgrøftene) legges på et bedre område for infiltrasjon. Dette ligger i et LNF område.
* Tiltaket vil ikke føre til noen ulemper for bruk at eiendommen dette gjelder.
* Tiltaket vil være gunstig ut fra miljøhensyn.
* Tiltaket vil ikke komme i konflikt med eksisterende avløpsanlegg for Lienvegen 290. Som nevnt i svar fra Harald Hagen.

Høringsuttalelser:

Etter samtale med Fylkesmannen den 02.07.20, ble saken ikke sendt til høring.

**Vurdering**

Kommunen kan bare gi dispensasjon dersom hensynene bak gjeldende plan eller lovens formålsbestemmelse ikke blir vesentlig tilsidesatt. I tillegg må fordelene ved å gi dispensasjon være klart større enn ulempene, jf. plan- og bygningsloven kapittel 19. Fordelene ved en dispensasjon skal primært knyttes til de offentlige hensyn som planen skal ivareta og de formål og hensyn som plan- og bygningsloven fastsetter. Kommunen må ut fra dette foreta en konkret vurdering av saken. Videre må en eventuell dispensasjon kunne begrunnes nøye ut fra konkrete forhold i saken, for å unngå at det skapes en uheldig presedens.

Tilsidesette formålet med bestemmelsen

Anlegget ligger ikke på dyrket eller dyrkbar mark, men på en annen boligtomt. Det kan derfor ikke ses at formålet med bestemmelsen blir vesentlig tilsidesatt.

Fordeler og ulemper

Tiltaket medfører ingen ulemper for allmennheten. Det medfører heller ikke ulemper for landbruket siden anlegget vil ligge på boligtomt og ikke på dyrket eller dyrkbar mark. Fordelen med bygging av nytt renseanlegg er oppgradering av vann- og avløpsforhold for eiendommen. Dette taler for å kunne gi dispensasjon. Det vises her også til Klima- og Miljødepartementets føringer av 19.03.19.

Det forutsettes at anlegget ikke kommer i konflikt med avløpsanlegget for gnr. 56 bnr. 34. Det settes også som vilkår at anlegget kan utvides for utslipp fra gnr. 56 bnr. 34 når anlegg for denne eiendommen må oppgraderes.

Naturmangfoldloven.

Det ble sjekket følgende databaser uten at det ble funnet verneverdige miljøverdier: vernskog, Miljøregistrering i skog, kulturminner, rødlistearter, naturvernområder, nasjonale arter, naturtyper – NIN, naturtyper – DN håndbok 13, utvalgte naturtyper, verdifulle kulturlandskap.

Kunnskap om økosystemer, naturtyper og arter samt virkning for disse vurderes som godt nok i forhold til tiltakets omfang. Tiltaket påvirker ikke naturmangfold i nevneverdig grad, jf. naturmangfoldloven § 8. Det foretas derfor ingen vurdering av §§ 9 til 12.

Samlet vurdering

LNF-formålet anses ikke som vesentlig tilsidesatt og tiltaket medfører ikke noen ulemper. Derimot er det en stor fordel at avløpsanlegget for eiendommen blir oppgradert og tilfredsstiller dagens krav. Det stilles som vilkår at anlegget kan utvides for å ta imot utslipp for gnr. 56 bnr. 34 når det skulle være behov for det.

Med hilsen

|  |  |
| --- | --- |
| Trond B. Augunset |  |
| Leder plan og utvikling | Julia Rauschenbach |
|  | Avdelingsingeniør plan/bygg |
|  |  |

Godkjent og ekspedert uten underskrift

**Klageadgang**  Vedtaket kan påklages til Fylkesmannen i Oslo og Viken. Klagefristen er tre uker regnet fra dagen vedtaket kom frem. Klagen skal sendes til Hol kommune, 3576 Hol. De må opplyse hvilket vedtak de klager på, endringer de ønsker, og de grunner klagen støtter seg på. Klagen må underskrives. De må også opplyse hvilken dato vedtaket kom frem dersom De klager så sent at det er uklart om klagefristen er ute. Selv om det er adgang til å klage kan vedtaket vanligvis gjennomføres straks. De kan fremme krav om utsatt iverksetting av vedtaket, inntil klagefristen er ute eller klagen er behandlet. Vedtak om utsatt iverksetting kan ikke påklages